оперативно съвместима информация в световен мащаб;
 (2)
 при тях се използва Geography Markup Language (GML);
 (3)
 се придружават от съответни метаданни.
 д)
 Метеорологичните елементи, включени в TAF, са:
 (1) Приземен вятър
 (i)
 Прогнозира се очакваната преобладаваща посока на приземния вятър.
 (ii)
 Когато не е възможно да се прогнозира преобладаващата посока на приземния вятър поради очакваната му променливост, прогнозираната посока на вятъра се указва като променлива със съкращението „VRB“.
 (iii)
 Когато се прогнозира вятърът да е със скорост по-малко от 1 kt (0,5 m/s), тя се указва с термина CALM.
 (iv)
 Когато прогнозираната максимална скорост превишава прогнозираната средна скорост на вятъра с 10 kt (5 m/s) или повече, се указва прогнозираната максимална скорост на вятъра.
 (v)
 Когато се прогнозира скорост на вятъра 100 kt (50 m/s) или повече, тя се указва като по-голяма от 99 kt (49 m/s).
 (2) Видимост
 (i)
 Когато се прогнозира видимостта да бъде по-малко от 800 m, тя се указва по скала с деления през 50 m; когато се прогнозира да бъде 800 m или повече, но по-малко от 5 км — с деления през 100 m; когато се прогнозира да бъде 5 km или повече, но по-малко от 10 км — с деления през километър; и когато се прогнозира да бъде 10 км или повече, се указва като 10 км, освен когато се прогнозира приложимост на условията за CAVOK. Прогнозира се преобладаващата видимост.
 (ii)
 Когато се прогнозира видимостта да варира в различните посоки и не може да се прогнозира преобладаващата видимост, се указва най-ниската прогнозирана видимост.
 (3) Метеорологични явления
 (i)
 В прогнозата се включва едно или няколко, но не повече от три от следните метеорологични явления или комбинации от тях, очаквани да настъпят над летището, заедно с техните характеристики, а при необходимост — и интензивност:
 (A)
 преохладен валеж;
 (B)
 преохладена мъгла;
 (C)
 умерени или силни валежи, включително краткотрайни;
 (D)
 ниско носещ се прах, пясък или сняг;
 (E)
 прашна, пясъчна или снежна виелица;
 (F)
 прашна буря;
 (G)
 пясъчна буря;
 (H)
 гръмотевична буря (със или без валеж);
 (I)
 шквал;
 (J)
 фуниевидни облаци (торнадо или воден смерч);
 (K)
 други метеорологични явления, както е договорено от летищната метеорологична служба със съответните органи за ОВД и оператори.
 (ii)
 Очакваният край на тези явления се указва със съкращението „NSW“.
 (4) Облачност
 (i)
 Дава се прогноза за количеството на облачността, като се използват съкращенията „FEW“, „SCT“, „BKN“ или „OVC“, според случая. Когато се очаква небето да остане покрито или да се покрие и не е възможно да се прогнозира облачността, а е налична информация за вертикалната видимост на летището, в прогнозата се указва вертикалната видимост със съкращението „VV“, следвано от прогнозираната стойност на вертикалната видимост.
 (ii)
 Когато се прогнозират няколко слоя или масива облаци, тяхното количество и височина на долната граница се включват в прогнозата в следната последователност:
 А)
 най-ниският слой или масив се прогнозира, независимо от количеството, като FEW, SCT, BKN или OVC, според случая;
 Б)
 следващият слой или масив, покриващ повече от 2/8 от небето, се прогнозира като SCT, BKN или OVC, според случая;
 В)
 следващият по-висок слой или масив, покриващ